Diari Oficial de la Generalitat Valenciana


Sumari del DOGV 2782, del 02-07-1996 (1996/838645)

ORDRE de 9 d'abril de 1996, de la Conselleria d'Economia i Hisenda, per la qual acorda cedir l'ús del vehicle Renault 4 L, matrícula V-6193-CJ, a l'Associació Amigos Reunidos Protectores de Animales y Medio Ambiente.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2782

Data del DOGV
:   02-07-1996

Secció del DOGV
:   ALTRES DISPOSICIONS

Número del document
:   1996/838645


Data del document
:   09-04-1996

Organisme emissor
:   Conselleria d'Economia i Hisenda

Tipus de document
:   Ordre

ORDRE de 9 d'abril de 1996, de la Conselleria d'Economia i Hisenda, per la qual acorda cedir l'ús del vehicle Renault 4 L, matrícula V-6193-CJ, a l'Associació Amigos Reunidos Protectores de Animales y Medio Ambiente.   
L'Associació Amigos Reunidos Protectores de Animales y Medio Ambiente va sol·licitar amb data 10 de gener de 1996, a la Direcció General de Producció Agrària i Pesca, de la Conselleria d'Agricultura i Medi Ambient, la cessió d'un vehicle per a la recollida i el trasllat d'animals abandonats.  
La Secretaria General de la Conselleria d'Agricultura i Medi Ambient proposà amb data 22 de març de 1996, i amb l'informe previ favorable de la Direcció General de Producció Agrària i Pesca, la cessió gratuïta a l'associació esmentada del vehicle Renault 4 L, matrícula V-6193-CJ.  
La cessió del vehicle esmentat es considera convenient atesa la importància i la utilitat pública de la destinació proposada, i la no-necessitat del vehicle per als serveis propis de la Generalitat Valenciana.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interés social.  
Vistes les competències que, en virtut del que disposa l'article 56.3 de la llei esmentada, corresponen a la Conselleria d'Economia i Hisenda, en relació amb els vehicles propietat de la Generalitat Valenciana,  
ORDENE:  
Article 1  
Cedir a l'Associació Amigos Reunidos Protectores de Animales y Medio Ambiente (ARPA) l'ús del vehicle Renault 4 L, matrícula V-6193-CJ, per a destinar-lo a la recollida i al trasllat d'animals abandonats.  
Article 2  
La cessió s'efectua per un termini de 10 anys, sempre que es complisca la finalitat assenyalada en l'article anterior, i transcorregut aquest termini es podrà mantenir la cessió durant la resta de vida útil del vehicle.  
La cessió es realitza amb les condicions següents:  
L'associació cessionària s'ha de fer càrrec de totes les despeses de conservació i manteniment del vehicle i de les assegurances corresponents, i de les despeses de repercussió de qualsevol tribut que puga recaure sobre la titularitat d'aquest.  
La Generalitat Valenciana podrà recuperar en qualsevol moment, després de l'audiència prèvia del cessionari, el vehicle en qüestió, sempre que considere que s'ha produït un incompliment de la destinació acordada per al vehicle.  
València, 9 d'abril de 1996  
El conseller d'Economia i Hisenda,  
JOSÉ LUIS OLIVAS MARTíNEZ